google/wiki40b huggingface dataset:
Moteto

Moteto je viachlasná vokálna skladba v rýchlejšom tempe. Slovo sa objavilo v 13. storočí ako označenie pre rané diela používajúce kontrapunkt založený na repetitivnom opakovaní základného hlasu nazývaného cantus firmus. Počas renesancie bol cantus firmus opustený a ako motetá sa označujú rozsiahlejšie polyfónne kompozície obvykle na duchovné texty. Moteto bolo teda v tej dobe duchovným protikladom svetského madrigalu, s ktorým ináč zdieľalo podobný hudobný charakter. V barokovom Francúzsku okrem toho vzniká rozdelenie na petit motet (malé moteto) so sprievodom len bassa continua a grand motet (veľké moteto) s orchestrálnym sprievodom. Od konca baroka sú označované skladby ako motet už len výnimočne, väčšinou ide o rozsiahlejšie vokálno inštrumentálne diela na duchovné témy, často s latinským textom.
Collioure

Poloha

Obec má rozlohu 13,02 km². Najvyšší bod je položený 655 m n. m. a najnižší bod 0 m n. m.

Obyvateľstvo

Počet obyvateľov obce je 3 036 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tupolev Tu-22

Vznik a vývoj

Lietadlo vzniklo na základe požiadavky na stroj, ktorý mal byť náhradou za Tupolev Tu-16. Pôvodne sa začalo pracovať na dvoch projektoch, avšak nakoniec bol vyvíjaný iba projekt „105“. Prvý prototyp bol vyrobený už v auguste 1957, avšak neboli k nemu motory, na ktoré sa muselo čakať až do septembra. 
Prvý prototyp „105A“ vzlietol 7. septembra 1959, pri jednom zo skúšobných letov došlo ku katastrofe, keď sa stroj zrútil a zahynuli dvaja členovia posádky. Prvé tri sériové lietadlá boli dokončené v lete roku 1960, pričom testy ďalej pokračovali. Ukázalo sa, že stroj je za letu nestabilný. Došlo k ďalšej havárii, avšak aj napriek tomu bolo rozhodnuté o výrobe 12 bombardérov Tu-22A a 30 prieskumných lietadiel Tu-22R. 
Letové skúšky ďalej pokračovali až do septembra 1962, kedy bol stroj oficiálne zavedený do výzbroje, a to aj napriek tomu, že nedosahoval požadovaných parametrov. Nakoniec bolo vyrobených iba 15 kusov lietadiel Tu-22A, ktoré boli používané na prípravu prvých posádok. Pokračovalo sa však v produkcii prieskumných lietadiel Tu-22R, ktorých bolo vyrobených 127 kusov. Ďalej bol vyrobený cvičný variant Tu-22U, pričom prvý stroj vznikol prestavbou z variantu Tu-22R. Tiež bolo vyrobených 47 lietadiel vo variante Tu-22P, čo boli lietadlá – rušiče. Od roku 1961 začali prebiehať skúšky ďalšieho typu pod označením Tu-22K, resp. komplexu K-22, ktorý zahŕňal lietadlo–nosič Tu-22K, raketu Ch-22 a rádiolokátor PN. Tu-22K mal napádať dôležité ciele v hĺbke územia protivníka a americké lietadlové lode. Lietadlá sa v počte 76 kusov sériovo vyrábali od roku 1965 do roku 1969. Začiatkom 70. rokov vzlietli nové stroje Tupolev Tu-22M, čo však boli prakticky iné lietadlá.

Operačné nasadenie

Tu-22 nebol obľúbeným strojom pre pilotov ani posádku. Lietadlá trpeli poruchami, vysokou pádovou rýchlosťou, značné množstvo ich bolo stratených pri haváriách. Náročná bola aj údržba stroja. Lietadlá boli zo sovietskeho letectva vyradené začiatkom 90. rokov. Okrem ZSSR stroje používala aj Líbya a Irak.
Vretenica ostronosá

Vretenica ostronosá alebo vretenica nosatá, alebo vretenica Latasteova (lat. Vipera latastei, syn. vipera latasti) je had z čeľade vretenicovitých.

Vzhľad

Vretenica ostronosá dostala meno podľa malého výrastku na nose, ktorý niekedy budí dojem rožku. Je však mäkký. Je to malý had, dorastá dĺžky 60 až 70 cm, ale má účinný jed, a preto je pre človeka nebezpečný. Našťastie nie je táto vretenica vôbec útočná a je navyše veľmi pomalá. K uštipnutiu dochádza zriedka dokonca aj vtedy, keď na ňu neopatrný človek šliapne. Aj tento druh má typickú vretenicovitú kresbu. Samec má kľukatý pruh na chrbte tmavohnedý, niekedy čierny, samica má prúžok zelenavo hnedý, v strede obyčajne svetlejší.

Rozšírenie

Táto malá vretenica obýva takmer celý Iberský polostrov (Španielsko a Portugalsko) a vyskytuje sa aj v pobrežných oblastiach severnej Afriky, v Maroku, Tunisku a na severe Alžírska. Obýva stráne, pahorkatiny a redšie lesy a v strednom Španielsku vystupuje až do výšky 2 500 m n. m.

Ekológia a biotop

Je živorodá, samica kladie asi desať mláďat, ktoré hneď po narodení merajú 14 až 18 cm. Mláďatá sa živia najskôr hmyzom, neskôr drobnými jaštericami. V druhom roku života už lovia myši a iné drobné hlodavce. V novembri a decembri sa vretenica ostronosá uchyľuje do zimných úkrytov a prezimuje v nich dva až štyri mesiace. Obvykle koncom februára alebo v marci tieto skrýše zase opúšťa a krátko potom nastáva obdobie párenia. Dĺžka zimného spánku sa riadi podnebím krajiny, kde vretenice žijú. Najdlhšie trvá zimný spánok u vysokohorských populácií v Španielsku.
International Telecommunications Satellite

International Telecommunications Satellite alebo Intelsat je typ medzinárodných telekomunikačných družíc, ktoré vypúšťala rovnomenná medzinárodná organizácia pre spoje.
Intelsat 1 (Early Bird) štartoval 6. apríla 1965, umiestený je nad Atlantickým oceánom. Družica s hmotnosťou 38,5 kg umožňovala prenos televíznych programov medzi USA a Európou, resp. sprostredkúvala telefonické hovory (240 liniek). Do tejto série patrí Blue Bird z roku 1966, Lani Bird a Canari Bird' z roku 1967 (všetky s hmotnosťou približne 90 kg). Ďalšie družice série Intelsat 2 (hmotnosť 86 kg), Intelsat 3 (150,5 kg) a Intelsat 4 (719 kg) mali postupne väčší dosah i rozsah činnosti. Intelsat 4 umožňoval prenášať súčasne 5 000-9 000 telefonických hovorov a až 12 farebných televíznych prenosov. Zdokonalený systém série Intelsat 5 (odštartovaný prvou družicou série 6. decembra 1980 s hmotnosťou 1 012 kg) umožňuje prenášať 12 000 telefonických hovorov alebo 2 televízne programy. Pozemné antény sú v 105 členských štátoch organizácie.
Blatnický potok (prítok Doubravy)

Priebeh toku

Potok pramení v osade Chloumek, na juhovýchodnom úbočí Spálavy (663 m n. m.), v nadmorskej výške okolo 610 m. Na hornom toku tečie na juhozápad hlbším zalesneným údolím. Po opustení lesa sa Blatnický potok stáča na západ k Předboři. Medzi Předbořou a Jeníkovcom je časť jeho vôd zvedená do bezmenného prítoku Doubravy, ktorý smeruje zo začiatku na juhozápad k Blatnici a odtiaľ ďalej na západ k Hraniciam pri Malči. Hlavný tok tečie na západ k Jeníkovcu a potom k Malči, kde pri miestnom zámku napája Zámecký rybník. Pod Malčou, neďaleko sútoku s Doubravou, zadržiava vody potoka ďalší rybník, ktorého názov je Hluboký Maleč. Do rieky Doubravy sa Blatnický potok vlieva na jej 54,4 riečnom kilometri, na severovýchodnom okraji Vísky, v nadmorskej výške okolo 380 m.

Väčšie prítoky

Najväčším prítokom Blatnického potoka je bezmenný pravostranný prítok na 0,8 riečnom kilometri, ktorý priteká od Dolní Lhotky. Dĺžka jeho toku je 2,6 km.
Saint-Méen

Poloha

Obec má rozlohu 11,74 km². Najvyšší bod je položený 93 m n. m. a najnižší bod 12 m n. m.

Obyvateľstvo

Počet obyvateľov obce je 828 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plazmatická bunka

Plazmatická bunka je oválnou bunkou s bazofilnou cytoplazmou (zafarbí sa zásaditými farbivami) a guľatým jadrom, ktorého chromatín je typicky usporiadaný do štruktúry „kolesa od voza“. Ich hlavnou funkciou je produkcia protilátok. Vývojovo sú konečným štádiom bunkovej rady, ktorá začína nezrelým B-lymfocytom. Vývoj na plazmatickú bunku je podmienený kontaktom s cudzorodým antigénom.
Vo väzivách sa nachádza v pomerne malom množstve, jej hojný výskyt je pozorovaný v kostnej dreni, lymfatických uzlinách a v sliznici tráviaceho traktu.
Arbellara

Poloha

Obec má rozlohu 11,29 km². Najvyšší bod je položený 640 m n. m. a najnižší bod 23 m n. m.

Obyvateľstvo

Počet obyvateľov obce je 143 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Novodievčí monastier

Opis

Najvýznamnejšou budovou v komplexe monastiera je Smolenský chrám, niekedy zvaný aj chrám ikony Smolenskej Bohorodičky. Je to monumentálny 5 – hlavý chrám s maľbami zo 16. a 17. storočia, ktorý bol postavený podľa vzoru Uspenského chrámu v Kremli.
V 16. a 17. storočí sa monastier stal miestom skladania rehoľných sľubov, pričom išlo o ženy z cárskych rodín. Žila tu napr. vdova po staršom synovi Ivana Hrozného – cárovičovi Ivanovi. Po smrti cára Fiodora I. sa do monastiera vybrala aj jeho žena Irina Godunova so svojím bratom Borisom Godunovom – budúcim cárom. Svoje posledné roky života tu strávila aj sestra Petra I. Veľkého – cárovná Sofia, ktorá bola donútená prijať rehoľný sľub. V čase Vlasteneckej vojny r. 1812 monastier obsadili francúzske vojská. Po odchode Francúzov mal byť monastier vyhodený do vzduchu. Avšak nestalo sa tak, pretože – podľa legendy – jedna z mníšok stihla poliať vodou zápalné šnúry, ktoré viedli k sudom s pušným prachom.
Po Októbrovej revolúcii bol monastier zrušený a od r. 1922 slúžil ako múzeum, ktoré sa neskôr stalo filiálkou Štátneho historického múzea. Od r. 1980 monastier slúžil ako rezidencia metropolitov Krutického a Kolomenského a v r. 1994 tu bol opäť zriadený ženský monastier.
Na území monastiera sa nachádza nekropola Novodievčí cintorín. Sú tu pochované sestry Petra I., S.P. Trubeckoj, M.I. Muravjov – Apoštol, I.I. Lažečnikov a iní.
Je jedným z najstarších a najkrajších monastierov v Rusku a od roku 2004 je zapísaný na zozname svetového dedičstva UNESCO.

Požiar 2015

15. marca 2015 vypukol počas rekonštrukcie vo veži požiar. Plamene zničili polovicu fasády zvonice.
Valdieu-Lutran

Poloha

Obec má rozlohu 5,17 km². Najvyšší bod je položený 386 m n. m. a najnižší bod 321 m n. m.

Obyvateľstvo

Počet obyvateľov obce je 393 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ploče

Dejiny

Prvá písomná zmienka o tomto meste je z roku 1387, avšak miestny veľký prístav pochádza až z moderných dôb. S jeho stavbou sa začalo v roku 1939, ale bol zničený počas 2. svetovej vojny. Po vojne bol obnovený, a vďaka spojeniu s námornou a aj železničnou dopravou sa z obce stalo dnešné mestečko. Názov Kardeljevo bol na počesť juhoslovanského politika Edvarda Kardelja.
Malý prsný sval

Malý prsný sval (lat. musculus pectoralis minor) je sval, ktorý sa začína na 3 - 5 rebre a upína sa na zobák (lat. processus coracoideus). Ťahá lopatku dopredu a nadol, pri fixovanej lopatke pomáha pri vdychu.
Deycimont

Poloha

Obec má rozlohu 6,32 km². Najvyšší bod je položený 587 m n. m. a najnižší bod 383 m n. m.

Obyvateľstvo

Počet obyvateľov obce je 286 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Řeka (prírodná rezervácia)

Ochrana

Predmetom ochrany je územie predstavujúce jedinečný zachovaný komplex, vlhkých zrašelinovatelých lúk a rašeliniskových slatinných geobiocenóz, prechádzajúcich do litorálu rovnomenného rybníka s bohatým výskytom chránených a ohrozených druhov rastlín a živočíchov.
Vika kašubská

Vika kašubská (Vicia cassubica) je rastlina z čeľade bôbovité. Struky má zelené, neskôr hnedé. Má dlhé zelené a rozkonárené úponky, ktorými sa podobne ako hrach zachytáva o okolie. Často rastie v malých alebo väčších skupinách. Rastliny v skupine sa o seba navzájom zachytávajú.
Saint-Lô (mesto)

Poloha

Mesto má rozlohu 23,19 km². Najvyšší bod je položený 134 m n. m. a najnižší bod 7 m n. m.

Obyvateľstvo

Počet obyvateľov je 18 874 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Slovaka Esperanto Societo

Slovaka Esperanto Societo (z esp., Slovenský esperantský spolok, SES) bol založený  13. marca 1946 a jeho štatúty boli schválené Komisiou pre vnútorné veci v Bratislave 24. júla 1946. V októbri toho roku sa v Brne dohodlo, že SES bude zastupovať slovenských esperantistov a v Česku bude obdobná organizácia pre českú časť republiky. Spoločne vytvoria celoštátnu organizáciu. SES začal vydávať informačný buletin s názvom SES-Informoj. Slovaka Esperanto Societo zanikla v roku 1953, pretože nebola kompatibilná so striktnejšími pravidlami pre organizácie. Majetok SES v sumu 5 813,78 Kčs bol darovaný 2. novembra 1953 Univerzitnej knižnici v Bratislave so žiadosťou o použitie tohto fondu na zakúpenie materiálov v esperante.
SWIFT

SWIFT (z angl. Society for Worldwide Interbank Financial Telecommunication = Spoločnosť pre celosvetovú medzibankovú finančnú telekomunikáciu) je spoločnosť (organizácia), ktorá prevádzkuje celosvetovú sieť, pomocou ktorej dochádza k elektronickej výmene správ o finančných transakciách medzi bankami a ďalšími finančnými inštitúciami.
V decembri roku 2001 združovala viac ako 9 000 finančných inštitúcii zo 209 krajín a podľa odhadov táto sieť denne prenesie platobné správy, ktorých priemerná celková výška je viac ako 6 000 000 000 000 (6 biliónov) amerických dolárov.
Centrála spoločnosti SWIFT sa nachádza v La Hulpe neďaleko Bruselu.
Spoločnosť bola založená v Bruseli v roku 1973 239 bankami z 15 krajín a začala s definovaním spoločného jazyka pre finančné transakcie a systémy spracúvajúce zdieľané finančné údaje.
Jeho základy boli položené v roku 1975 a prvá správa bola poslaná v roku 1977.
Martinet

Poloha

Obec má rozlohu 18,11 km². Najvyšší bod je položený 63 m n. m. a najnižší bod 12 m n. m.

Obyvateľstvo

Počet obyvateľov obce je 902 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Urville (Manche)

Poloha

Obec má rozlohu 5,15 km². Najvyšší bod je položený 33 m n. m. a najnižší bod 6 m n. m.

Obyvateľstvo

Počet obyvateľov obce je 197 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Santin-de-Maurs

Poloha

Obec má rozlohu 14,52 km². Najvyšší bod je položený 487 m n. m. a najnižší bod 233 m n. m.

Obyvateľstvo

Počet obyvateľov obce je 354 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moravské kniežatstvo

Moravské kniežatstvo bolo kniežatstvo rozprestierajúce sa na území dnešnej južnej Moravy, severovýchodneho Rakúska a západného Slovenska. Mocenským a duchovným centrom ríše bola Moravia (pravdepodobne nálezisko Mikulčice-Valy). Prvá správa o Moravanoch je z roku 822 v súvislosti s účasťou legati Marvanorum (vyslancov Moravanov) na franskom sneme vo Frankfurte.

Pozadie vzniku

Na území južnej Moravy a západného Slovenska sa predpokladá kontinuálna existencia kmeňových spoločenstiev, ktoré tvorili Samovu ríšu. Rozvrat Avarskej ríše urýchlilo ťaženie Karola Veľkého, ktorý podnikol v roku 791 vojenskú výpravu až do oblasti Čiech a Moravy. Novozaložené pohraničné marky Franskej ríše priamo ovplyvňovali život Slovanov, ktorí sa dostali pod vplyv Reznianského, Pasovského a Salzburského biskupstva.
Prvým doloženým kniežaťom bol Mojmír I., ktorý v roku 833 vtiahol do Nitrianskeho kniežatstva, vyhnal jej panovníka Pribinu a vytvoril tak Veľkomoravskú ríšu.
Le Tréhou

Poloha

Obec má rozlohu 22,79 km². Najvyšší bod je položený 171 m n. m. a najnižší bod 35 m n. m.

Obyvateľstvo

Počet obyvateľov obce je 604 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Toyota Soarer

JZZ30 Soarer

JZZ30 bol jediným modelom, ktorý bol vyrábaný a predávaný bez prestávky od roku 1991 až do konca výroby v roku 2000. Ako športovejší model bol jediný v ponuke s manuálnou prevodovkou. Podobne ako ostatné modely série, bol model JZZ30 vo dvoch výbavách. Základná výbava GT-T a lepšia výbava GT-TL s elektricky nastaviteľnými sedadlami, drevenými obkladmi, tempomatom a elektronickým systémom riadenia podvozku Toyota Electronic Modulated Suspension.
Pohonnou jednotkou bol 2,5-litrový 1JZ-GTE turbodúchadlom prepĺňaný motor. Pôvodne používal na prepĺňanie dve malé turbodúchadlá pracujúce spolu (na rozdiel od sekvenčného twin turbo systému v modeli Supra či Mazda RX-7). Motor poskytoval výkon 208 kW/283 koní a 363 Nm krúticeho momentu pri 4800 ot/min. V auguste 1996 dostal tento motor variabilné časovanie ventilov a použité bolo jedno, účinnejšie turbodúchadlo s lepším hodnotami krútiaceho momentu v stredných a vysokých otáčkach.
V roku 1994 bol uvedený model JZZ31, ktorý používal 3-litrový 2JZ-GE radový šesťvalec s pôvodným výkonom 165 kW/224 koní pri 5800 ot/min a krútiacim momentom 285 Nm pri 4800 ot/min. Neskôr bol jeho výkon zvýšený na 169 kW/230 koní pri 6000 ot/min a krútiaci moment na 304 Nm pri 4000 ot/min.

UZZ30 Soarer

Model Soarer UZZ30 bol v Japonsku uvedený ako základný model série 30 poháňanej vidlicovými osemvalcovými motormi. Vybavený bol rovnakým 4-litrovým V8 motorom, ako modely UZZ31/32, avšak ťažil z lepšieho pomeru hmotnosti a výkonu, keďže bol ľahší. UZZ30 používal štandardný Tokiko podvozkový kit, základný stereo systém a podobne.

UZZ32 Soarer "Limited"

Vrcholovým modelom série 30 bol Soarer UZZ32, ktorý mal vo výbave všetky voliteľné doplnky určené pre model UZZ31. Takisto mal systém riadenia všetkých štyroch kolies a hydraulické aktívne pruženie Toyota Active Control Suspension. Systém pracoval dobre a poskytoval nezvyčajnú kontrolu a zároveň hladkú jazdu bez krútenia katosérie. Cena tohto automobilu v roku 1995 predstavovala približne 8 miliónov jenov. Celkovo sa vyrobilo 873 kusov modelu UZZ32.
Písek

Poloha

Písek sa nachádza na dopravnom ťahu z Plzne do Českých Budějovíc.

Dejiny

Prvá zmienka o meste pochádza z listiny kráľa Václava I. vydanej roku 1243. Václav I. začal neďaleko osady na skalnatom brehu stavať hrad.
V meste je najstarší dochovaný český kamenný most z 13. storočia, hrad a kostol Narodenia Panny Márie, ktorého hodinová veža je dominantou mesta. Sú tu aj zvyšky hradieb zbúraných v čase priemyselnej revolúcie (v súčasnej dobe sú na mieste týchto hradieb mestské sady), na hlavnom námestí sa dochovali aj domy z 17. storočia.
Historicky cenná je aj Putimská brána brána známa najmä z juhočeskej ľudovej piesne „Když jsem já šel tou putimskou branou“.
V Písku bola vyhlásená Československá republika už v 14. októbra 1918, no neskôr prišli správy z Prahy, že republika ešte vyhlásená nebola a do mesta prišla maďarská vojenská posádka, ktorá začala vyšetrovať okolnosti prevratu.
V Písku je viacej stredných škôl, než býva v meste takejto veľkosti zvykom; mesto má necelých 30 000 obyvateľov. Od roku 2003 tu pôsobí aj súkromná vysoká škola, Filmová akadémia, vzniklá z VOŠ.
Písek má 2 divadlá, kultúrny dom, nemocnicu, futbalové ihrisko, zimný štadión a štátny žrebčín. Ako jedno z mála juhočeských miest sa tu nevarí pivo, no v meste sa nachádza budova starého pivovaru.
Centrum mesta je kompletne zrekonštruované; v 90. rokoch 20. storočia boli hlavné ulice v historickej časti mesta prestavané na pešie zóny a aj fasády domov ožili novými farbami. Historické jadro mesta tvorí mestskú pamiatkovú zónu. V roku 2002 Písek, najmä jeho časti nachádzajúce sa v blízkosti rieky, poškodila 500ročná povodeň, vďaka ktorej boli uzavreté aj všetky mosty, vrátane historického kamenného. Počas povodne po moste prvýkrát za päťsto rokov jeho existencie prešla voda.
Lachapelle-Graillouse

Poloha

Lachapelle-Graillouse má rozlohu 20,48 km². Najvyšší bod je položený 1 233 m n. m. a najnižší bod 868 m n. m.

Obyvateľstvo

Lachapelle-Graillouse má 245 obyvateľov (2009).
Graf vývoja obyvateľstva:
Zdroje: INSEE
Kúty (okres Senica)

Polohopis

Kúty sa nachádzajú v západnej časti Záhorskej nížiny, asi 4 km východne od rieky Morava a štátnej hranice s Českom. Trojmedzie s Českom a Rakúskom leží asi 8 km juhozápadne. Južne od obce preteká rieka Myjava. 
Obec susedí na severe s obcou Brodské, na východe s obcami Čáry a Kuklov, na juhu s obcami Borský Svätý Jur a Sekule a na západe s moravskou obcou Lanžhot.
Kúty sú významnou dopravnou križovatkou; centrom obce vedie cesta I/2 z Malaciek na Holíč, ktorú tu križuje cesta II/425 na Břeclav a II/500 na Senicu. Západne od obce vedie diaľnica D2 z Bratislavy do Brna. Východný okraj obce lemuje železničná trať Bratislava – Břeclav, na ktorú sa v tunajšej stanici pripájajú trate do Sudoměříc a Trnavy.

Dejiny

Z roku 1392 pocádza prvá zmienka o Kútoch vo forme Kuth, v roku 1498 sa objavuje v podobe Kwhty. Prítomnosť ľudí v tejto časti Slovenska však siaha ďaleko do minulosti, čo dokazujú archeologické nálezy osídlenia z doby kamennej (2000 – 1900 pred Kristom) a z doby bronzovej (1500 – 700 pred Kristom). Mladšie nálezy pochádzajú z doby železnej (500 – 0 po Kristovi), predhradištnej a staršej doby hradištnej a poukazujú na kontinuálne osídlenie okolia sútoku riek Morava a Myjava.
Stredoveká osada bola súčasťou ostrokamenského panstva, neskôr patrila rodu Coborovcov. Veľký požiar postihol dedinu v roku 1645, no jej pomerne rýchle obnovenie dokazuje prítomnosť troch mlynov v roku 1678. V roku 1736 prechádza obec do majetku Habsburgovcov.
Rock against racism

Rock against racism (R.A.R., RAR) - v preklade „Rock proti rasizmu“ je hudobná kampaň proti prejavom rasizmu a fašizmu.

História

Kampaň vznikla v zime roku 1976 v Spojenom kráľovstve, v Londýne. Hlavnými organizátormi boli Red Saunders, Roger Huddle a ďalší. Podnetom pre vznik projektu boli rasistické poznámky a gestá Davida Bowieho a Erica Claptona, ktorými sa prezentovali v médiách.
R.A.R. prvýkrát zvažovala myšlienku zorganizovania koncertu proti narastajúcim prejavom rasizmu v spoločnosti už začiatkom roku 1970. Celá kampaň sa však odštartovala až v roku 1976, keď opitý Eric Clapton vyjadril verejne podporu Enochovi Powellovi (toho času tieňový minister obrany Konzervatívnej strany stavajúci sa proti imigrácii a proti antidiskirminačnej legislatíve) na svojom koncerte v Birminghame.
Amblainville

Poloha

Obec má rozlohu 20,98 km². Najvyšší bod je položený 145 m n. m. a najnižší bod 65 m n. m.

Obyvateľstvo

Počet obyvateľov obce je 1 738 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Soisy-sur-École

Poloha

Obec má rozlohu 11,52 km². Najvyšší bod je položený 144 m n. m. a najnižší bod 48 m n. m.

Obyvateľstvo

Počet obyvateľov obce je 1 367 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aguessac

Poloha

Obec má rozlohu 17,64 km². Najvyšší bod je položený 869 m n. m. a najnižší bod 367 m n. m.

Obyvateľstvo

Počet obyvateľov obce je 849 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Václav Ježek

Životopis

Futbalista ŠK Jaroměř a Spartak Hradec Králové, hráč Slávie Banská Bystrica. Tréner Sparty Praha, manažér Slávie Praha. Tréner československého reprezentačného mužstva, s ktorým získal roku 1976 titul majstrov Európy, šéftréner spoločného reprezentačného výberu ČR a SR. Dlho trénoval v zahraničí. Autor memoárovej knihy Trénoval jsem mistry.
Vyhral v ankete českých trénerov o najlepšieho českého futbalového trénera 20. storočia.
Je po ňom pomenovaný Memoriál Václava Ježka organizovaný od roku 1994 pre mládežnícke reprezentačné výbery.
Opel Calibra

Dizajn

Opel Calibra bol dizajnovaný nemeckým dizajnérom Erhardom Schnellom. Ako kupé s predným náhonom so základom v podvozku Vectry, jej jazda a ovládanie nebolo významne lepšie ako automobil strednej triedy, z ktorého vznikla. Keď sa v roku 1989 začala Calibra vyrábať, bola najaerodynamickejším produkčným automobilom na svete.
Osemventilový model bol, avšak, Opelom s najlepším koeficientom odporu vzduchu vôbec, s hodnotou 0,26. Až 10 rokov ostala najaerodynamickejším masovo vyrábaným automobilom, pričom v roku 1999 ju predbehli automobily Honda Insight a Audi A2 s koeficientom odporu vzduchu 0,25. Všetky ďalšie modely ako 16V, V6 alebo 4x4 mali horšiu hodnotu odporu vzduchu 0,29, a to hlavne kvôli zmenám v chladiacom systéme, podvozku, použití lúčových kolies a sklenených detailov.
Cyklus s predĺženou expanziou

Cyklus s predĺženou expanziou alebo obeh s predĺženou expanziou, Atkinsonov cyklus, Millerov cyklus  je ideálny tepelný obeh pozostávajúci z vratných zmien. 
Cyklus s predĺženou expanziou popisuje prácu stroja pri ktorom kompresný pomer je menší ako expanzný a teda expanzná časť zdvihu môže prebiehať na väčšej dráhe ako kompresná. Prívod a odvod tepla je uvažovaný ako zmiešaný (všeobecný prípad). Výhodou tohoto cyklu je pri ostatných porovnateľných podmienkach vyššia termodynamická účinnosť oproti cyklom, kde sú kompresný a expanzný pomer rovnaké.

Technická realizácia

Technicky je takéto riešenie možné dosiahnuť úpravou kľukového mechanizmu piestového stroja, alebo úpravou časovania rozvodu. Tento cyklus využívajú spaľovacie motory s tzv. Atkinsonovým cyklom, alebo Millerovým cyklom.